b'\n_START_ARTICLE_\nLasse Ottesen\n_START_SECTION_\nSvetovni pokal\n_START_PARAGRAPH_\nNa tekmah za svetovni pokal je bil med letoma 1993 in 2000 uvr\xc5\xa1\xc4\x8den med prvih deset to\xc4\x8dno petdesetkrat. Od tega je bil \xc5\xa1tirinajstkrat na stopni\xc4\x8dkah, od tega devetkrat posami\xc4\x8dno in petkrat ekipno le enkrat mu je uspelo zmagati, pa \xc5\xa1e to ekipno.\n_START_SECTION_\nOlimpijske igre\n_START_PARAGRAPH_\nNastopil je na skupno treh olimpijskih igrah. Ottesenov najve\xc4\x8dji dose\xc5\xbeek je srebrna medalja na mali skakalnici na olimpijskih igrah v Lillehammerju leta 1994, kjer je bil bolj\xc5\xa1i le njegov rojak Espen Bredesen. Mo\xc5\xa1tveno pa je dvakrat s \xc4\x8detrtim mestom za malo zaostal za kolajnami.\n_START_SECTION_\nSvetovno prvenstvo\n_START_PARAGRAPH_\nNa svetovnem prvenstvu v Thunder Bayu leta 1995 je na veliki napravi osvojil \xc4\x8detrto mesto._NEWLINE_Nastopil je na \xc5\xa1tirih svetovnih prvenstvih v poletih in bil dvakrat peti.\n_START_SECTION_\nSvetovni rekord: 212 m\n_START_PARAGRAPH_\nV sezoni 1996/97 je v Planici postavil nov svetovni rekord v poletih - 212 metrov. Na tej tekmi je bil tretji, pred njim sta bila Akira Higa\xc5\xa1i in Primo\xc5\xbe Peterka.\n_START_SECTION_\nTrenerstvo\n_START_PARAGRAPH_\nLasse Ottesen se je takoj po kon\xc4\x8dani karieri posvetil trenerstvu. Tako je leta 2002 postal trener v nordijski kombinaciji Norve\xc5\xa1ke ekipe, zatem je bil glavni trener ameri\xc5\xa1ke ekipe.'